"În continuarea aplicării calendarului notificat Guvernului la data de 29 aprilie 2024 pentru acțiunile de protest, premergătoare grevei generale din primăriile comunelor, greva generală fiind programată începând cu ziua de 3 iunie 2024, în perioada 20 - 23 mai 2024, între orele 11-13, vor fi pichetate succesiv Instituțiile Prefectului din 4 centre regionale (Timișoara, Oradea, Cluj-Napoca și Piatra Neamț), iar în ziua de 23 mai va fi pichetat sediul Guvernului, în București", informează Federația COLUMNA-SCOR, într-un comunicat de presă.
Dezastrul din administrație. Funcționarii publici nu știu serviciile online ale instituției la care lucrează de zeci de ani
Conform sursei citate, protestele vor avea loc în următoarele zone:
- în Parcul Traian, în fața intrării principale a Instituției Prefectului – județul Bihor
- pe esplanada situată în fața Palatului Administrativ în care își are sediul Instituția Prefectului – județul Timiș, pe latura dinspre intrarea principală
- în Scuarul Statuii lui Alexandru-Ioan CUZA, lângă unitatea CEC-Bank, în fața intrării principale a Instituției Prefectului – județul Cluj
- în scuarul din fața Teatrul Tineretului și spre clădirea Instituției Prefectului – județul Neamț, porțiunea din dreptul scărilor spre Turnul lui Ştefan Cel.
Organizatorii anunță că manifestația se va desfășura "în mod pașnic și civilizat".
Federația COLUMNA-SCOR, organizează în ziua de 23 mai 2024, între orele 11.00 – 13.00, pichetarea sediului Guvernului României.
La această acțiune sunt așteptați aproximativ 300 de persoane - membri sindicali cu următoarele revendicări:
- Stabilirea salarizării personalului din administrația publică locală, la nivelul prevăzut pentru anul 2023+20%, în mod similar cu salariații din educație, sănătate și asistență socială;
Proteste de amploare la ministerul care se ocupă de banii UE: „Avem responsabilităţi şi activitate complexă”
- Aplicarea întocmai în administrația publică locală a prevederilor Legii – cadru nr. 153/2017 privind salarizarea personalului plătit din fonduri publice, respectiv a Art. 11 și art. 13 (1) din legea- cadru, corelate cu Anexa nr. IX, litera C din legea-cadru, fără limitarea impusă prin art. I alin. (2) și (6) din Ordonanța de urgență nr. 115/2023;
- Adoptarea de urgență a noii legi a salarizării, cu aplicare de la 1 ianuarie 2024;
- Finanțarea integrală de la bugetul de stat a cheltuielilor salariale cu asistenții personali ai persoanelor cu handicap;
- Deblocarea negocierilor colective la nivel de grup de unități/sector de activitate pentru funcționarii publici.
Doar un pas până la GREVA GENERALĂ. Principalele nemulțumiri ale sindicaliștilor
Sindicaliștii sunt hotărâți să meargă până la capăt cu protestele, astfel că nu este exclusă nici greva generală.
"După trei luni de păcăleală, armistițiul acordat la cererea Guvernului a încetat!
Promisiunile făcute personal de către primul ministru, în fața a 350 de primari ai comunelor, la începutul lunii februarie, au fost simple amăgiri.
Sectoarele de activitate aflate în directa subordonare, responsabilitate și cofinanțare a administrației publice locale (sănătatea, educația și asistența socială) sunt salarizate, prin ordonanțe de urgență, la nivelul anului 2023 + 20%.
În tot acest timp, noi, salariații din primăriile comunelor și orașelor, am fost lăsați legați de gard, la nivelul anului 2021 + 200 lei, deși avem și noi o OUG, cu nr. 45/2023, care NU ne este aplicată.
Punându-ne pe noi din luna februarie să așteptăm “execuția bugetară a trimestrului I”, guvernul a adoptat în luna martie OUG nr. 19/2024, cu majorări salariale de 27% pentru alte sectoare și având un impact bugetar de 7 (șapte) ori mai mare decât cel necesar la acea vreme pentru personalul primăriilor din comune și orașe.
A devenit clar încă de atunci că suntem duși cu vorba, ba la 31 martie, ba la 25 aprilie.
Domnul ministru Marcel BOLOŞ anunța săptămâna trecută că încasările bugetului de stat pe primul trimestru au fost un record – 97 miliarde lei, adică o creștere de 16% față de anul trecut.
Exact aceasta este și suplimentarea salarială pe care o așteptăm cu toții, de la 5% la 20% față de nivelul din decembrie 2023, așa cum a fost stabilit și pentru toate sectoarele de activitate din curtea noastră.
Ca să fim bine înțeleși, începând cu anul 2019 și până în prezent, în peste 5 ani, cu o inflație cumulată de circa 50%, personalul din administrația publică locală a primit o singură majorare de 10%, adică alinierea la nivelul anului 2021, apoi blocarea aplicării pentru noi a OUG nr. 45/2023, care mai putea însemna 10%, și acel jignitor 5% din acest an, care înseamnă, în medie, câte 200 de lei brut pentru fiecare salariat din primăriile comunelor.
Reintrăm imediat după Paște într-un calendar de acțiuni de protest care se va concretiza în final cu greva generală din primăriile comunelor, începând cu 3 iunie, în săptămâna alegerilor locale și europarlamentare.
Am notificat astăzi Guvernul cu privire la această decizie, comunicând lista revendicărilor, precum și calendarul acțiunilor de protest, documente care pot fi studiate alăturat.
De această dată, solidaritatea întregului corp al salariaților din primăriile comunelor și orașelor va fi la cote maxime, pentru că chiar nu se mai poate continua cu aceste discriminări flagrante!", afirma președintele Sindicatului Național SCOR Dan Cârlan, într-un comunicat din 29 aprilie.